ROMANIA

JUDEŢUL MUREŞ

COMUNA ACĂȚARI

CONSILIUL LOCAL

H O T Ă R Â R E A Nr.40

din 8 octombrie 2018

**privind aprobarea indicatorilor tehnico-economici actualizați ai investiției**

**„CONSTRUIRE GRĂDINIȚĂ CU PROGRAM PRELUNGIT ȘI ȘCOALĂ GENERALĂ CLASELE I-IV ÎN LOCALITATEA ACĂȚARI, JUDEȚUL MUREȘ”**

**și de asigurare a finanțării de la bugetul local pentru categoriile de cheltuieli, care nu se finanțează de la bugetul de stat prin PNDL**

Consiliul local al comunei Acățari,

Văzând Expunerea de motive iniţiată de Primarul Comunei Acățari nr.6040/2018, privind aprobarea indicatorilor tehnico-economici actualizați în urma derulării procedurilor de achiziție publică ai investiţiei „CONSTRUIRE GRĂDINIȚĂ CU PROGRAM PRELUNGIT ȘI ȘCOALĂ GENERALĂ CLASELE I-IV ÎN LOCALITATEA ACĂȚARI, JUDEȚUL MUREȘ”, raportul de specialitate nr.6041/2018, avizul comisiilor de specialitate al Consiliului Local al Comunei Acățari,

Luând în considerare prevederile Art. 15. Lit. b) din Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice,

Având în vedere prevederile legii nr. 500/2002 privind finanțele publice locale, cu modificările și completările ulterioare și a legii nr. 273/2006 privind finanțele publice locale, cu modificările și completările ulterioare,

Analizând indicatorii tehnico-economici actualizați în faza Proiect tehnic ai investiției „CONSTRUIRE GRĂDINIȚĂ CU PROGRAM PRELUNGIT ȘI ȘCOALĂ GENERALĂ CLASELE I-IV ÎN LOCALITATEA ACĂȚARI, JUDEȚUL MUREȘ”,

Ținând cont de prevederile Legii nr. 52/2003, privind transparența decizională în administrația publică, republicată, cu modificările și completările ulterioare,

În temeiul prevederilor art. 36 alin. (1), alin. (2) lit. b) şi c), alin. (4) lit. d) şi e), alin. (5) lit. c), art. 45 alin. (1), art. 115 alin. (1) lit. b) din Legea nr. 215/2001, privind administraţia publică locală, republicată, cu modificările și completările ulterioare,

**H o t ă r â ș t e:**

**Art. 1** Se aprobă indicatorii tehnico-economici pentru investiţia „CONSTRUIRE GRĂDINIȚĂ CU PROGRAM PRELUNGIT ȘI ȘCOALĂ GENERALĂ CLASELE I-IV ÎN LOCALITATEA ACĂȚARI, JUDEȚUL MUREȘ” după cum urmează:

Aria construită desfă;urată: Acd = 1263,50 mp

Aria construită: Ac = 628,50 mp

Aria utilă totală: Aut = 1040,40 mp

**Art.2** Se aprobă valoarea totală a proiectului de **3.137.062,31 lei inclusiv TVA**, conform Devizului General al investiţiei, Anexă la prezenta Hotărâre.

**Art.3** Se aprobă valoarea cofinanțării proiectului prin suportarea tuturor cheltuielilor, care nu se finanţează de la bugetul de stat prin Programul Național de Dezvoltare Locală – PNDL, în valoare de **218.268,12 lei inclusiv TVA**.

**Art.4** De executarea prezentei hotărâri răspunde primarul comunei Acățari, Domnul Osváth Csaba.

**Art.5** Prezenta se comunică Instituției Prefectului Județului Mureș în vederea exercitării controlului legalității, primarului Comunei Acățari și adus la cunoștință publică prin grija secretarului Comunei Acățari.

Preşedinte de şedinţă,

Magyari Zoltan

Avizat ptr.legalitate,

Secretar,

Józsa Ferenc